Document ID: /roh_data/filtered/fineweb-2-filterrobots_roh.jsonl.gz/53241

La vischnaca da Flem vul cumprar l'ustaria da Foppa sin il territori da skis. Uschia duai vegnir segirà che l'ustaria po exister vinavant.
En in emprim pass ha la Cassons SA gia cumprà l'object, la societad che tutga a la vischnaca ed a l'Arena Alva.
En in segund pass decida il pievel lura il matg davart la cumpra e la renovaziun da tranter 4 fin 5 milliuns francs.
Sche tut va tenor plan duai l'ustaria vegnir sanada la stad che vegn. L'avertura è planisada sin la stagiun d'enviern.